Title: WORLD TRADE
Author: Malot
Last saved by: agenda0
Company: OMC - WTO

WTO
Strana

WTO
	Page

Príloha č. 4

svetová Obchodná
Organizácia

WT/MIN(01)/DEC/W/2
14. november 2001

| (01-5770)
MINISTERSKÁ KONFERENCIA
Štvrté zasadanie
Doha, 9.-14. november 2001

DEKLARÁCIA O DOHODE TRIPS A ZDRAVÍ OBYVATEĽSTVA

1.	Uznávame závažnosť problémov týkajúcich sa zdravia obyvateľstva, ktoré sužujú mnohé rozvojové a najmenej rozvinuté krajiny. Ide najmä o problémy spojené s HIV/AIDS, tuberkulózou, maláriou a ďalšími epidémiami.
2.	Zdôrazňujeme potrebu začlenenia Dohody o obchodných aspektoch práv duševného vlastníctva (TRIPS) do širších národných a medzinárodných aktivít na riešenie týchto problémov.
3.	Uznávame, že ochrana práv duševného vlastníctva je dôležitá pre vývoj nových liečiv. Taktiež uznávame znepokojenie nad jej vplyvom na ceny.
4.	Sme zajedno s tým, že Dohoda TRIPS nebráni a nemala by brániť členom v prijímaní opatrení na zabezpečenie zdravia obyvateľstva. V tomto duchu, znovu potvrdzujúc naše záväzky  v rámci Dohody TRIPS, prehlasujeme, že táto dohoda  sa môže a sa má interpretovať a implementovať spôsobom, ktorý podporuje právo člena ochraňovať zdravie obyvateľstva a najmä na  zlepšenie prístupu k liekom pre všetkých.
V súvislosti s tým znovu potvrdzujeme právo členov WTO v maximálnej miere využívať ustanovenia Dohody TRIPS, ktoré na tento účel poskytujú flexibilitu.  
5.	V súlade s tým a nadväzujúc na uvedený odstavec 4, pri zachovaní našich záväzkov  v rámci Dohody TRIPS uvádzame, že spomínaná flexibilita zahŕňa:
a)	Pri uplatňovaní obvyklých pravidiel interpretácie medzinárodného verejného práva, každé ustanovenie Dohody TRIPS by sa malo interpretovať v zmysle zámeru a účelu dohody, ktoré sú uvedené v jej cieľoch a princípoch.
b)	Každý člen má právo udeľovať povinné licencie a voľnosť v určovaní podmienok, na ktorých základe sa takéto licencie budú udeľovať.
c)	Každý člen má právo určiť, čo predstavuje národné ohrozenie alebo iné prípady extrémnej nutnosti, pričom sa rozumie, že kríza zdravia obyvateľstva, vrátane ohrozenia vírusom HIV/AIDS, tuberkulózou, maláriou alebo ďalšie prípady extrémnej nutnosti, môže byť chápaná ako národné ohrozenie alebo iné prípady extrémnej nutnosti.  
d)	Zmyslom ustanovení v Dohode TRIPS, relevantných k úplnému využitiu práv duševného vlastníctva, je voľnosť každého člena v zavedení režimu pre takéto využitie tak, aby nemohli byť vznesené výhrady podľa princípu doložky najvyšších výhod a doložky národného režimu, ktoré sú ustanovené v článkoch 3 a 4.
6.	Uznávame, že členovia WTO, ktorí majú nedostatočné, alebo žiadne kapacity vo farmaceutickom sektore, by mohli mať ťažkosti s efektívnym využitím povinného licencovania podľa Dohody TRIPS. Týmto dávame pokyn Rade pre TRIPS nájsť urýchlené riešenie tohto problému a do konca roku 2002 podať správu Generálnej rade.
7.	Znovu zdôrazňujeme záväzok členov - rozvinutých krajín poskytovať pre svojich podnikateľov a inštitúcie stimuly na podporu a povzbudenie transferu technológií do najmenej rozvinutých členských krajín, ako je to ustanovené v článku 66.2. Taktiež súhlasíme, že na najmenej rozvinuté krajiny sa nebude vzťahovať povinnosť, čo sa týka farmaceutických produktov, implementovať alebo uplatňovať sekciu 5 a 7 časti II Dohody TRIPS alebo vynucovať práva zabezpečené v týchto sekciách v dobe do 1.1.2016. To však nebude mať dopad na právo najmenej rozvinutých členských krajín žiadať iné predĺženia prechodných období, ako je to ustanovené v článku 66.1 Dohody TRIPS. Dávame týmto pokyn Rade pre TRIPS, aby podnikla potrebné kroky na uvedenie tohto odseku do platnosti, tak ako je uvedené v článku 66.1. Dohody TRIPS.
_________